Ved Grønlandstraktaten fik USA omfattende beføjelser inden for forsvarsområdet, og opnåede blandt andet adgang til at oprette en militærbase i området ved [[Uummannaq]]. Traktaten er ikke entydig vedrørende spørgsmålet om oplagring af amerikanske [[atomvåben]] i Grønland. Den danske regering og danske politikere gav åbent udtryk for, at det var en lettelse, at USA afholdt omkostningerne ved Grønlands forsvar, ligesom man fra dansk side ikke havde nogen større interesse i at involvere sig i de amerikanske militære aktiviteter, blandt andet af frygt for Danmarks forhold til Sovjetunionen i de første faser af den kolde krig. Således udtalte det danske [[Udenrigsministeriet|udenrigsministerium]] i 1958 som en reaktion på en amerikansk avisartikel om missilbaser på Grønland: "Spørgsmålet [om underretning af Danmark] har mange facetter, bl.a. hensigtsmæssigheden af at forelægge det for Danmark – set fra et dansk synspunkt".<ref>{{Cite web |url=http://www.tidsskrift.dk/print.jsp?id=93193 |title=Tidsskrift.dk om DUPI's rapport |access-date= 8. september 2009 |archive-date=19. juli 2011 |archive-url=https://web.archive.org/web/20110719132853/http://www.tidsskrift.dk/print.jsp?id=93193 |url-status=dead }}</ref>
Politik Historie Videnskab Humaniora